Diari Oficial de la Generalitat Valenciana


Sumari del DOGV 9682, del 13-09-2023 (2023/9327)

RESOLUCIÓ de 30 d'agost de 2023, de la Vicepresidència Segona i Conselleria de Serveis Socials, Igualtat i Habitatge, per la qual es concedeixen subvencions dirigides a programes de promoció dels drets de la infància i l'adolescència, i de prevenció, protecció i inserció de persones menors d'edat en situació de risc o amb mesures jurídiques de protecció, per a l'exercici 2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9682

Data del DOGV
:   13-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9327


Data del document
:   30-08-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge
    * ajuda pública

RESOLUCIÓ de 30 d'agost de 2023, de la Vicepresidència Segona i Conselleria de Serveis Socials, Igualtat i Habitatge, per la qual es concedeixen subvencions dirigides a programes de promoció dels drets de la infància i l'adolescència, i de prevenció, protecció i inserció de persones menors d'edat en situació de risc o amb mesures jurídiques de protecció, per a l'exercici 2023. [2023/9327]  
  
  
En l'exercici de les competències atribuïdes a la Vicepresidència Segona i Conselleria de Serveis Socials, Igualtat i Habitatge, d'acord amb l'article 30 del Decret 112/2023, de 25 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, en relació amb l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i delegades en la persona titular de la direcció general competent en infància i adolescència, de conformitat amb l'article 24.2 de l'Ordre 2/2021, d'11 de març, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de subvencions dirigides a programes de promoció dels drets de la infància i l'adolescència i de prevenció, protecció i inserció de persones menors d'edat en situació de risc o amb mesures jurídiques de protecció (d'ara en avant, ordre de bases).  
  
Vistes les sol·licituds presentades a l'empara de la Resolució de 28 de desembre de 2022, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a programes de promoció dels drets de la infància i l'adolescència, i de prevenció, protecció i inserció de persones menors d'edat en situació de risc o amb mesures jurídiques de protecció, per a l'exercici 2023 (DOGV 9501, 30.12.2022) (d'ara en avant, resolució de convocatòria).  
Vistes les actes de les comissions instructores de les direccions territorials d'Igualtat i Polítiques Inclusives de València, de 30 de juny de 2023, de Castelló, corresponent a la sessió de 9 de juny de 2023, i d'Alacant, corresponent a la sessió de 14 de juny de 2023, en les quals es fa constar la relació d'entitats que reuneixen els requisits per a accedir a aquestes subvencions.  
Vistes les actes de la comissió de valoració de 26 de juny de 2023 i de 5 de juliol de 2023, i les propostes contingudes en aquesta última, resolc:  
  
Primer. Acceptació de la renúncia per duplicitat d'expedients  
Acceptar la renúncia presentada per l'associació Spam de l'expedient IAPRE/2023/1/12 per duplicitat amb l'expedient IAFORM/2023/1/12.  
  
Segon. Denegació per inadequació a l'objecte o no arribar a la puntuació mínima  
Denegar, en virtut del que disposa l'article 25 de l'ordre de bases, les sol·licituds de subvenció contingudes en l'annex I d'aquesta resolució, per no respondre el programa presentat a l'objecte de la convocatòria o per no arribar a la puntuació mínima fixada en l'apartat 7 del resolc tercer de la convocatòria.  
  
Tercer. Concessió per a programes de promoció de drets de la infància i l'adolescència  
Concedir la subvenció per a programes de promoció dels drets de la infància i l'adolescència, i de prevenció, protecció i inserció de persones menors d'edat en situació de risc o amb mesures jurídiques de protecció a les entitats que figuren en l'annex II per arribar a la puntuació mínima i complir els requisits per a accedir a la subvenció.  
  
  
Quart. Aprovació i disposició de la despesa  
Aprovar i disposar de la despesa, comprometent a favor de les entitats que figuren en l'annex II i en concepte de subvenció per a programes de promoció dels drets de la infància i l'adolescència, i de prevenció, protecció i inserció de persones menors d'edat en situació de risc o amb mesures jurídiques de protecció, les quantitats que allí consten, per un import total de 394.478,52 amb càrrec a aplicació pressupostària 96.25.38.396.03.8, línia S1130000, dels pressupostos de la Generalitat per a l'exercici 2023.  
  
Cinqué. Conceptes subvencionats  
1. D'acord amb les característiques dels programes, i en aplicació del que es disposa en l'article 17.2 de l'ordre de bases, les subvencions es concedeixen, de forma unificada i indistinta, per a despeses de personal i de manteniment.  
2. Són despeses subvencionables les que s'han previst expressament en el pressupost del programa presentat amb la sol·licitud, i que compleixen les condicions establides en els apartats 3 i 4 de l'article 17 de l'ordre de bases.  
  
Sisé. Obligacions  
1. Les entitats beneficiàries han de complir les obligacions recollides en la convocatòria, en l'article 26 de l'ordre de bases, i les restants derivades de la normativa vigent, tant sectorial com en matèria de subvencions.  
2. En particular, d'acord amb el resolc dotzé, apartats 3 i 4, de la convocatòria, les entitats beneficiàries:  
a) Seguiran els criteris d'imatge institucional de la Generalitat, als quals, d'acord amb l'article 26.1.b de l'ordre, s'ha d'adequar l'obligació de donar publicitat al caràcter públic de finançament de les actuacions subvencionades, i que són els recollits en el Manual d'identitat corporativa de la Generalitat Valenciana.  
b) Les que hagen obtingut subvenció per a programes de formació a persones professionals que interactuen, en el desenvolupament de la seua professió, amb persones menors d'edat, tindran, a més, l'obligació específica d'executar el programa d'acord amb la memòria presentada, en els següents termes:  
a. Si la memòria inclou la programació didàctica d'una sessió tipus, haurà de programar les restants sessions amb el mateix detall i especificacions que aquesta conté.  
b. Si la memòria inclou material didàctic destinat a les persones participants, haurà de posar-se a la seua disposició.  
c. Si la memòria inclou instruments d'avaluació, hauran d'aplicar-los efectivament, i computar els seus resultats, així com donar-ne compte en la memòria justificativa.  
c) Les que hagen obtingut subvenció per a programes de promoció de drets de la infància i l'adolescència tindran, a més, l'obligació específica d'executar el programa d'acord amb la memòria presentada, en els següents termes:  
a. Si s'han previst estratègies per a revertir les desigualtats de gènere, aquestes hauran d'aplicar-se en la fase d'implementació que s'haja especificat en el programa.  
b. Si el programa inclou materials de difusió destinats específicament a la infància i/o a l'adolescència, aquests han de ser posats a la disposició dels xiquets, xiquetes i adolescents destinataris.  
c. S'aplicaran en el desenvolupament del programa la metodologia, els sistemes objectius d'avaluació de resultats i les tecnologies de la informació i la comunicació previstos en la memòria.  
  
Seté. Justificació  
1. D'acord amb el resolc tretzé de la resolució de convocatòria, la justificació de la subvenció s'efectuarà abans del 31 d'octubre de 2023, si bé, en el cas que s'hagueren atorgat pagaments anticipats o a compte, les despeses que s'hagen produït amb posterioritat al 30 de setembre podran justificar-se fins al 31 de gener de 2024. Tot això, sense perjudici de la possible ampliació del termini prevista en l'article 31.2 de l'ordre de bases.  
2. La justificació haurà d'acreditar la totalitat de la despesa realitzada, tal com estableix l'article 32 i 33 de l'ordre de bases, que, de conformitat amb l'article 31.2 de la Llei 38/2003, de 17 de novembre, general de subvencions, haurà de ser efectivament pagada amb anterioritat a la finalització del període de justificació. S'observaran, així mateix, les restants prescripcions dels articles 32 i 33 de l'ordre de bases. L'entitat haurà de presentar:  
a) Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
b) Una relació classificada de les despeses, amb identificació del creditor i del document, l'import, data d'emissió i data de pagament, segons el model que està disponible en el formulari web corresponent de la Generalitat Valenciana.  
c) Un detall d'altres ingressos o subvencions que hagen finançat l'activitat subvencionada, amb indicació de l'import i la seua procedència. Si aquests ingressos són unes altres subvencions, hauran de fer-se constar, tal com preveu l'article 32.4 de l'ordre de bases, les factures o documents probatoris que han sigut presentats per a justificar-les, i acreditar aquest aspecte mitjançant la declaració responsable que figura en el formulari esmentat.  
d) Si és el cas, carta de pagament de reintegrament en el supòsit de romanents no aplicats, així com dels interessos derivats d'aquests.  
3. La documentació justificativa es presentarà en la seu electrònica de la Generalitat, a través del tràmit telemàtic corresponent, al qual pot accedir-se mitjançant els següents enllaços:  
- Programes de prevenció i protecció de la infància i l'adolescència:  
  
https://www.gva.es/va/inicio/procedimientos'id\_proc=21629  
- Programes per al foment de l'acolliment familiar, així com per a l'adopció de xiquetes i xiquets amb característiques molt especials:  
https://www.gva.es/va/inicio/procedimientos'id\_proc=21136  
- Programes de formació a persones professionals que interactuen en el desenvolupament de la seua professió amb persones menors d'edat:  
https://www.gva.es/va/inicio/procedimientos'id\_proc=21489  
- Programes de promoció de drets de la infància i l'adolescència:  
https://www.gva.es/va/inicio/procedimientos'id\_proc=22615  
  
Huité. Lliurament de pagaments  
S'anticiparà el 100 per cent de l'import concedit amb caràcter previ a la justificació, en aplicació del que es preveu en l'article 44.1.c, apartat 2n, de la Llei 9/2022, de 30 de desembre, de pressupostos de la Generalitat per a l'exercici 2023.  
  
Nové. Reintegrament  
1. Serà procedent el reintegrament de les quantitats percebudes, en els supòsits previstos i en la forma establida en l'article 35 de l'ordre de bases.  
2. Conforme amb aquest precepte, quan l'entitat beneficiària no execute, almenys, una part de l'actuació subvencionada que resulte significativa atenent la seua finalitat o no duga a terme una actuació inequívocament tendent a la satisfacció dels seus compromisos, l'incompliment es considerarà total, i comportarà la pèrdua del dret a la subvenció i el reintegrament de la totalitat de la quantitat percebuda. Si l'incompliment és parcial, la quantitat que caldrà reintegrar serà proporcional al cost estimat que l'activitat no realitzada, o no justificada, supose respecte de la totalitat de la despesa prevista.  
La publicació d'aquesta resolució en el DOGV tindrà els efectes de notificació a les persones interessades, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
Contra aquesta resolució que posa fi a la via administrativa, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es podrà interposar potestativament un recurs de reposició davant del mateix òrgan que l'ha dictada, en el termini d'un mes a comptar des de l'endemà de ser notificada, o bé pot interposar-se directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que se'n puga interposar qualsevol altre que s'estime pertinent.  
  
València, 30 d'agost de 2023.- La vicepresidenta segona i consellera de Serveis Socials, Igualtat i Habitatge, p. d. (R 29.02.2016; DOGV 7736), la directora general de Família, Infància i Adolescència i Repte Demogràfic: Elena Albalat Aguilella.